సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
నగరం కొంత కొండలమయంగా ఉంటుంది కనుక భూభాగం అంతా ఒకేలా ఉండదు.రోము నగరంలా సియాటెల్ కూడా ఏడు కొండల మద్య ఉపస్థితమై ఉంటుంది. ఏడు కొండలలో కాపిటల్ హిల్, ఫస్ట్ హిల్, వెస్ట్ హిల్, బీకన్ హిల్, క్వీన్ అన్నె హిల్, మగ్నోలియా మరియు ఫార్మర్ డెన్నీ హిల్ ఉన్నాయి. విల్లింగ్ ఫోర్డ్, మౌంట్ బేకర్ మరియు క్రౌన్ హిల్ ప్రాంతాలు కొండల మీద ఉన్నాయి. కొండప్రాంతాలలో అనేకం (కాపిటల్ హిల్, ఫస్ట్ హిల్ మరియు బీకాన్ హిల్ ) సిటీసెంటర్ సమీపంలోనే ఉన్నాయి. సీ వాల్ నిర్మాణం మరియు గ్రీన్ రివర్ టెర్మినస్, దువామిష్ వాటర్వే ముఖద్వారంలో మానవనిర్మిత నౌకాశ్రయ ద్వీపం (1909లో నిర్మాణం పూర్తి అయింది) నిర్మించిన తరువాత సిటీసెంటర్ రూపురేఖలు మారిపోయాయి. నగరపరిమితిలో ఎత్తైన ప్రాంతం సియాటెల్ పశ్చిమంలోని " హై పాయింట్ ". ఇది 35వ అవెన్యూ ఎస్.డబల్యూ మరియు ఎస్.డబల్యూ మిర్టిల్ సమీపంలో ఉంది. నగరంలో క్రౌన్ హిల్, వ్యూరిడ్జ్, మేపుల్ లీఫ్, ఫిన్నే రిడ్జ్, ఎం.టి. బేకర్ రిడ్జ్ మరియు కార్కీక్ బిట్టర్ లేక్ హైలాండ్స్ మొదలైన కొండలు ఉన్నాయి.
సిటీసెంటర్ ఉత్తరం వైపు పుగెట్ సౌండ్ మరియు వాషింగ్టన్ సరోవరాన్ని కలుపుతున్న వాషింగ్టన్ షిప్ కెనాల్ (ఇది యూనియన్ లేక్, సల్మాన్ బే, పోర్టేజ్ బే మరియు యూనియన్ బే జలాశలయాలను కలుపుతుంది) ఉంది." పసిఫిక్ రింగ్ ఆఫ్ ఫైర్ " ప్రాంతంలో ఉన్న సియాటెల్ నగరం తీవ్రమైన భూకంపం సంభవించడానికి అవకాశం ఉన్న ప్రాంతంలో ఉంది. 2001 ఫిబ్రవరి 28న సియాటెల్ నగరంలో 6.8 రిక్టర్ స్కేల్ తీవ్రతతో " నిస్క్వాలిటీ ఎర్త్‌క్వేక్ " సంభవించింది. ఈ భూకంపంలో ప్రత్యేక గుర్తింపు కలిగిన ఆర్కిటెక్చురల్ విలువలు కలిగిన భవనాలు కూలిపోయాయి.